《从范信中觅竹》
宋代·苏过

将军懒著鵔鸃冠，买得林丘小洞天。十亩琅玕寒照座，一溪罗带恰通船。

行当雪夜寻安道，先欲松风借玉川。雨洗娟娟君会否，乞分半亩慰垂涎。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。